Ysgol Glan Clwyd

Ysgol uwchradd cyfrwng Cymraeg yn Llanelwy, Sir Ddinbych ydy Ysgol Glan Clwyd. Agorwyd yr ysgol ym 1956 fel yr ysgol uwchradd Gymraeg gyntaf erioed. Ar y dechrau roedd yr ysgol wedi'i lleoli yn Y Rhyl (ar safle presennol Ysgol Gymraeg Dewi Sant), ond symudodd i'w safle presennol yn Llanelwy yn 1969. Mae gan yr ysgol ddalgylch eang, gyda disgyblion yn teithio o'r ardal arfordirol rhwng Tywyn a Threffynnon hyd at bentrefi Dyffryn Clwyd i'r de ac i'r gorllewin o dref Dinbych. Roedd 725 o ddisgyblion yn yr ysgol ym mlynyddoedd 7–11 yn ystod arolygiad Estyn 2006, yn ogystal â 108 yn y chweched dosbarth, daeth 30% o’r disgyblion o gartrefi lle roedd y Gymraeg yn brif iaith yr aelwyd a 70% o gartrefi lle roedd y Saesneg yn brif neu'n unig iaith. Mae'r un adroddiad hefyd yn dweud fod 95% o’r disgyblion yn siarad Cymraeg fel iaith gyntaf neu i safon gyfatebol. Ar yr un safle â'r ysgol mae canolfan hamdden sef, Canolfan Hamdden Llanelwy a Theatr Elwy, sy'n rhannu eu cyfleusterau â'r ysgol. Adeilad Newydd Fel rhan o gynllun Ysgolion yr 21ain Ganrif Llywodraeth Cymru adeiladwyd dau ddarn newydd o'r ysgol, y Dderbynfa a'r Hafan, ar ddarn o gaeau chwarae'r ysgol. Costiodd y prosiect £15.9 miliwn, ac roedd hefyd yn cynnwys adnewyddu'r hen adeilad. Agorwyd y ddau adeilad yn swyddogol ym mis Medi 2017 ond roedd disgyblion eisoes wedi symud i'r adeilad newydd ym mis Ionawr 2017. Sioeau Cerdd Fel sawl ysgol, mae Ysgol Glan Clywd yn llwyfannu sioeau cerdd. Yn y gorffennol mae'r ysgol wedi llwyfannu sioe o'r enw Sioe Y Sioeau, gyda chaneuon o The Lion King a Hairspray. Mae'r ysgol hefyd wedi llwyfannu'r sioe Blood Brothers. Yn 2023 dyma berfformio Yn y Dechreuad, sioe am hanes Ysgol Glan Clwyd o'i hagor yn 1956 yn y Rhyl tan heddiw. Mae'r sioe yn cynnwys caneuon gan Caryl Parry Jones. Côr Ysgol Glan Clwyd Mae'r ysgol yn nodedig am ei chorau. Cyn-ddisgyblion o nod Tara Bethan - Actores Becky Brewerton - Golffwraig Broffesiynol Huw Evans - cerddor a chyflwynydd teledu Dewi Gwyn – Aelod o'r Anhrefn. Gareth Jones - Cyflwynwr teledu Caryl Parry Jones - Cantores Manon Rhys - Llenor Bryn Williams - (g. 6 Mehefin 1977); cogydd a pherchennog 'Bwyty Odette', Bryn y Briallu, Llundain. a chyflwynydd teledu. Mark Evans - Cantor Beth Jones - Comediwraig Wyn Bowen Harries - actor a dramodydd (ei dad oedd cyd-sefydlydd yr ysgol - Leslie Harris) Angharad Llwyd, actores Rebecca Trehearn, actores Kat Ellis, awdur Eluned Jones, actores Rebecca Roberts, awdur Dafydd Llywelyn, cynhyrchydd i'r BBC Non Parry, cantores o'r band Eden Rachael Solomon, cantores o'r band Eden Becky Brewerton, golffwraig Arfon Haines Davies, darlledwr Ian Gwyn Hughes, Cyn-bennaeth cyfathrebu Cymdeithas Bêl-droed Cymru, Mared Williams, Seren y West End, Morgan Elwy, canwr Peredur Owen Griffiths, AS Plaid Cymru ar gyfer de-ddwyrain Cymru, Eleri Earnshaw, hyfforddwr pêl-droed Gareth 'Gaz Top' Jones, cyflwynydd Cyfeiriadau Dolenni allanol Gwefan yr ysgol